Yn fy natganiad blaenorol fe wnes i adlewyrchu ar yr ymateb da i'n hymgynghoriad gyda dros 240 o ymatebion ysgrifenedig a mwy na 150 o bobl yn bresennol mewn tri digwyddiad ymgynghori ffurfiol ar draws Cymru. Daeth yr ymatebion gan ystod eang o randdeiliaid gan gynnwys defnyddwyr gwasanaethau a chynrychiolwyr gofalwyr, awdurdodau lleol, y GIG a chyrff proffesiynol. Rwy'n ddiolchgar i bawb wnaeth roi o'u hamser i ddod i'r digwyddiadau neu i gyflwyno sylwadau ar y cynllun cyflawni drafft.  Er bod yr ymatebwyr yn gyffredinol gefnogol i'r meysydd blaenoriaeth, y ffocws ar ffactorau amddiffynnol a'r pwyslais ar blant a phobl ifanc, yn enwedig drwy ein dull ysgol gyfan, roedd yr ymgynghoriad yn tynnu ein sylw at nifer o feysydd y mae angen eu cryfhau yn y cynllun terfynol. Mewn ymateb i’r adborth hwn, rydym wedi gwneud nifer o newidiadau. Er enghraifft, rydym wedi ehangu'r camau gweithredu o fod â phwyslais ar gysgu allan a digartrefedd i set ehangach o gamau gweithredu i wella iechyd meddwl drwy gymorth tai. Rydym hefyd wedi cynnwys camau gweithredu i adlewyrchu sut y gall gwella mynediad i fannau gwyrdd, gweithgareddau diwylliannol a hamdden awyr agored gefnogi ein hiechyd meddwl a'n llesiant. Clywsom hefyd drwy'r ymgynghoriad bod angen camau gweithredu wedi'u targedu'n well i gefnogi'r gweithlu iechyd meddwl. Mewn ymateb i hyn rydym wedi cynnwys ymrwymiad newydd i Addysg a Gwella Iechyd Cymru a Gofal Cymdeithasol Cymru ddatblygu cynllun gweithlu traws-sector ar gyfer iechyd meddwl. Mae'r cynllun newydd hefyd yn rhoi mwy o bwyslais ar ddysgu o ymchwil a chryfhau data a chanlyniadau, ac rydym wedi ymrwymo i werthusiad trylwyr ac annibynnol o'r Strategaeth Law yn Llaw at Iechyd Meddwl fel y gallwn asesu ein heffaith hyd yma ond - yn hanfodol - gan sicrhau ein bod yn cymryd y camau gweithredu cywir mewn agenda gymhleth a heriol.
In my previous statement I reflected the good response to our consultation with over 240 written responses and over 150 people attending the three formal consultation events that we held across Wales. The responses reflected a broad range of stakeholders including service users and carer representatives, local authorities, the NHS and professional bodies. I am grateful to all those who took the time to either attend the events or submit comments on the draft delivery plan.  Whilst respondents generally supported the priority areas, the focus on protective factors and the emphasis on children and young people, particularly through our Whole School approach, the consultation steered us to a number of areas that needed to be strengthened in the final plan. In response to this feedback we have made a number of changes. For instance, we have broadened actions from an emphasis on rough sleeping and homelessness to a wider set of actions to improve mental health through housing support.  We have also included actions to reflect how improving access to green spaces, cultural activities and outdoor recreation can support our mental health and well-being. We also heard through the consultation the need for more targeted action to support the mental health workforce and in response we have included a new commitment for Health Education and Improvement Wales and Social Care Wales to develop a cross-sector workforce plan for mental health. The new plan also places greater emphasis on the importance of learning from research and strengthening data and outcomes, and we have committed to a thorough and  independent evaluation of the Together for Mental Health Strategy so that we can assess the impact we have made to date but – crucially – ensure that we are taking the right actions in what is a complex and challenging agenda.